(Tükike tänast taevast I)    XII osa  jätkub (Eluratta tekst):    (2) Karma (pildil pottsepp - tegutsemine, toimimine) Savi kirjeldab tundeid ja emotsioone. Viskame savi elurattasse, kuig me ei tea mis hakkab juhtuma. Töötame agaralt ja üritame midagi ära teha. Meil on meeles ainult see, et "tahame teha midagi". Karma tähendab sõna-sõnalt tegu. Me kogemused on teadvustamatud ja teod on karma. Kiindumuse, tõrjumise ja hämmelduse-segaduse tunnetest sünnivad teadmatuse kaasmõjul vooruslikud teod ja mittevooruslikud, rahutust õhutavad  teod. Need teod külvavad seemne tulevasse olemasolusse. Nõnda toetavad voorused taassündmist õnnelikesse ja kõrgematesse maailmadesse, kui taas mittevooruslikud teod viivad taassündimiseni piina tootvates maailmades.    Nii nagu pottsepp loob uusi vorme, nii loome ka meie omaenda loomust ja saatust, karmat: tegude, sõnade ja mõtete tulemust. Iga tegu jätab jälje ja neid jälgi spontaanselt korrates märkame olevat üha uuesti ja uuesti samas olukorras. See on karma.    Kontrolli oma  motivatsiooni. Kui see põhineb kolmel mürgil, siis kuidas sa saaksid toimida teisiti? Mis motiveerib sind toimima teatud viisil? Miks sa teed seda mida sa teed? Tavaliselt märkad olevat mõne kolmest mürgist oma tegutsemise põhjuseks: ahnuse, põlguse või hämmelduse-segaduse (teadmatuse). Sa saad mõjutada oma motivatsiooni, tegutsemist, toimides mõne või mõningate elusolendite hüvanguks.    Kes saab su tööst kasu? Kui töötad oma karmaga, siis kes saab kasu sellest mida sa kavatsed teha järgmisena? Kas sa  tegelikult ei hoia ülal oma tegudega kolme mürki: ahnust, põlgust ja hämmeldust-segadust? Kes siis tegelikult saab su tegutsemistest kasu?    Traditsiooniliste teadmiste kohaselt saad sa mõjutada oma toimimist (karmat) harjutades (1) andmist, (2) moraalset käitumist, (3) kannatlikkust, (4) püüdlust, (5) keskendumist ja (6) tarkust [need on 6 paramitat ehk "teisele kaldale viivat" harjutust ehk kuus täiuslikkust] ning harjutades (1) armastust, (2) kaastunnet, (3) rõõmu ja (4) meelerahu [neid  nimetatakse "neljaks mõõtmatuks"].    Selle asemel, et keskenduksid omaenda tegutsemisele, küsi endalt  "Kuidas saab see aidata teisi inimesi (elavaid olendeid)?".    To be continued...       (tükike tänast taevast II)